సౌరవ్ గంగూలీ అంతర్జాతీయ క్రికెట్ సెంచరీల జాబితా

సౌరవ్ గంగూలీ భారత మాజీ క్రికెటరు, భారత జాతీయ క్రికెట్ జట్టు కెప్టెన్. 1992లో అతని అంతర్జాతీయ క్రికెట్‌లో అడుగుపెట్టినప్పటి నుండి 2008లో రిటైర్మెంట్ వరకు, అతను టెస్ట్ క్రికెట్‌లో 16, వన్డే ఇంటర్నేషనల్ (వన్‌డే) మ్యాచ్‌లలో 22 సెంచరీలు చేసాడు.

1996 జూన్‌లో లార్డ్స్‌లో ఇంగ్లండ్‌తో జరిగిన టెస్టు మ్యాచ్‌లో గంగూలీ సెంచరీ సాధించాడు. అతను ఈ ఘనత సాధించిన 10వ భారతీయ ఆటగాడు.  ఆ మైదానంలో ఆడిన తొలి మ్యాచ్‌ లోనే సెంచరీ సాధించిన మూడవ ఆటగాడు. ట్రెంట్ బ్రిడ్జ్‌లో జరిగిన తదుపరి మ్యాచ్‌లో, అతను 136 పరుగులు చేసి, ఆడిన మొదటి రెండు ఇన్నింగ్స్‌లలోనూ సెంచరీ చేసిన మూడవ బ్యాట్స్‌మన్ అయ్యాడు.  భారత్ తరఫున టెస్టుల్లో సెంచరీ చేసిన ప్రముఖుల జాబితాలో అతను ఎనిమిదో స్థానంలో ఉన్నాడు.  అతని అత్యధిక స్కోరు 239, అతని ఏకైక డబుల్ సెంచరీ, 2007లో బెంగుళూరులోని M. చిన్నస్వామి స్టేడియంలో పాకిస్తాన్‌పై చేశాడు. అతను దక్షిణాఫ్రికా, వెస్టిండీస్ మినహా అన్ని టెస్ట్ క్రికెట్ ఆడే దేశాలపై సెంచరీలు చేశాడు. అతని సెంచరీలు పద్నాలుగు క్రికెట్ గ్రౌండ్‌లలో నమోదయ్యాయి, వీటిలో భారతదేశం వెలుపల ఎనిమిది ఉన్నాయి. అతను నాలుగు సందర్భాలలో తొంభైలలో ముగించాడు. అందులో రెండు సార్లు 99 చేసాడు. 

వన్‌డేలలో, గంగూలీ పది మంది ప్రత్యర్థులపై సెంచరీలు సాధించాడు. వెస్టిండీస్ మినహా శాశ్వత వన్డే అంతర్జాతీయ హోదా కలిగిన అన్ని క్రికెట్ దేశాలపై శతకాలు చేసాడు. అతని మొదటి వన్‌డే సెంచరీ 1997 ఆగస్టులో కొలంబోలోని R. ప్రేమదాస స్టేడియంలో శ్రీలంకపై చేసాడు. 1999 ప్రపంచ కప్ సమయంలో అదే జట్టుపై 183 పరుగులు చేసి, ఆ ఫార్మాట్‌లో అతని అత్యధిక స్కోరును నమోదు చేశాడు. 2019 జనవరి నాటికి, అతను వన్‌డేలలో సెంచరీ చేసిన ప్రముఖుల జాబితాలో ఉమ్మడిగా ఎనిమిదో స్థానంలో ఉన్నాడు.  అతని 22 సెంచరీలలో నాలుగు భారత మైదానాల్లో చేయగా, 18 విదేశాల్లో చేసాడు. అతను 90 - 100 మధ్య ఆరుసార్లు ఔటయ్యాడు.

సూచిక

టెస్టు శతకాలు

వన్డే సెంచరీలు

గమనికలు

మూలాలు